|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ירושלים, כג' בטבת תשפ"ב  ‏‏27 בדצמבר 2021 |

הודעה לעיתונות:

התפתחות החוב של המגזר הפרטי הלא-פיננסי ברביע השלישי של 2021

להלן תמצית ההתפתחויות בנתוני החוב של המגזר הפרטי הלא-פיננסי ברביע השלישי של שנת 2021:

* ברביע השלישי נרשמה עלייה ביתרת החוב של **המגזר העסקי** של כ-30 מיליארדי ש"ח (2.9%) שמקורה בעיקר מגיוסים נטו בהלוואות בנקאיות ובאפיק האג"ח הסחירות בישראל.
* יתרת **החוב לדיור של משקי הבית** המשיכה לגדול בכ-17 מיליארדי ש"ח (3.8%), ונבעה בעיקר מעלייה בהיקף המשכנתאות החדשות שנטלו משקי הבית מהבנקים.
* יתרת **החוב לא-לדיור** המשיכה לגדול ברביע זה בשיעור של כ-2.5%, בדומה לזה של רביע קודם, לאחר ירידה בה בשנת 2020 על רקע משבר הקורונה.

1. החוב של המגזר העסקי הלא-פיננסי**[[1]](#footnote-1)**

* מהחטיבה למידע ולסטטיסטיקה נמסר, כי ברביע השלישי של שנת 2021 גדלה יתרת החוב של המגזר העסקי בכ-30 מיליארדי ש"ח (2.9%) לרמה של כ-1.1 טריליוני ש"ח. העלייה ביתרת החוב נבעה מגיוסי חוב נטו שהסתכמו בכ-31 מיליארדי ש"ח, עיקרם הלוואות בנקאיות וגיוסים נטו באג"ח הסחירות בישראל, שהתרכזו בענפי הבינוי והנדל"ן.


קצב הגידול השנתי ביתרת החוב של המגזר העסקי עמד בסוף הרביע על שיעור גבוה של כ-11%, הן בחוב הבנקאי והן בחוב החוץ בנקאי. (איורים 1, 2).

* ברביע השלישי של השנה **הנפיק המגזר העסקי** אג"ח בשווי של כ-18 מיליארדי ש"ח, גבוה משמעותית מממוצע הגיוסים הרבעוני של ארבעת הרביעים הקודמים (כ-10 מיליארדים בממוצע לרביע). חברות מענף הנדל"ן והבינוי ממשיכות להוביל בגיוסים – כמחצית מההנפקות ברביע זה בוצעו על ידן; הנפקות של חברות מענף התעשייה והגז, היוו כ-36% מסך הגיוס ברביע זה. באוקטובר 2021 הנפיק המגזר העסקי אג"ח בשווי של כ-4.6 מיליארדי ש"ח דומה לממוצע הגיוסים ב-12 החודשים הקודמים. (איור 3).
* ברביע השלישי של השנה **המרווח[[2]](#footnote-2) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** התרחב בכ-0.1 נק' האחוז, והגיע לרמה של כ-1.18 נק' האחוז; זאת לאחר הצטמצמות שנרשמה החל מהרביע השני של שנת 2020. בחודשים אוקטובר-נובמבר 2021 מרווח זה שב להצטמצם והגיע לרמה של כ-1.09 נק' האחוז. (איור 4).


**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי

**איור 1: אומדן לתנועות של סך החוב של המגזר העסקי הלא-פיננסי**

****

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

****

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

איור 3: הנפקות אג"ח של המגזר העסקי הלא-פיננסי במהלך הרביע, לפי ענפים 

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)
**


1. החוב של משקי הבית

* ברביע השלישי של שנת 2021 **יתרת החוב של משקי הבית** המשיכה לגדול, הן בחוב לדיור והן בחוב לא לדיור, לרמה של כ-664 מיליארדי ש"ח - עלייה של כ-22 מיליארדים (3.4%): נמשכת העלייה **ביתרת החוב לדיור** (כ-17 מיליארדי ש"ח), וכן העלייה בשיעור הגידול שעומד על כ-3.8% ברביע זה. **יתרת החוב לא-לדיור** המשיכה לגדול ברביע זה בשיעור של כ-2.5%, בדומה לזה של רביע קודם, לרמה של כ-206 מיליארדים, לאחר ירידה בה בשנת 2020 על רקע משבר הקורונה.(איור 5).
* ברביע השלישי של שנת 2021 נטילת משכנתאות חדשות הסתכמה בכ-30 מיליארדי ש"ח, בדומה לסך הנטילות של הרביע הקודם, וגבוה משמעותית מהממוצע הרבעוני של השנים שלפני כן. נמשכה העלייה בנטילת משכנתאות חדשות ובנובמבר 2021 הן הסתכמו בכ-11 מיליארדי ש"ח. (איור 6).


**לוח 2: יתרות החוב של משקי הבית1**

לוח 2: יתרות החוב של משקי הבית1 

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

****

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](https://www.boi.org.il/he/DataAndStatistics/Pages/MainPage.aspx?Level=3&Sid=74&SubjectType=2), קישור [לנתוני משכנתאות](https://www.boi.org.il/he/BankingSupervision/Data/Pages/HousingLoan.aspx), קישור לנתוני [מחירים בבנקים](https://www.boi.org.il/he/BankingSupervision/Data/Pages/Tables.aspx?ChapterId=6).

1. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-1)
2. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-2)